Hoekom ek nie graag oor my gesin skryf nie… | Toortsie, Kameel en Bokbaaivygie se blog
← Wat maak jy as jy die dag eterig is?
Vakansie jou lekker ou ding →
Hoekom ek nie graag oor my gesin skryf nie…	Posted on Januarie 20, 2015	by Toortsie Ek was op universiteit en wou die Saterdag by die huis koekies bak. Soos gewoonlik in ‘n plaashuis gaan, is daar nie noodwendig al die bestanddele beskikbaar wat benodig word vir die resep nie.
My pa moes vinnig na die plaaswinkel, so 6 km verder, gaan om die nodige bestanddele te koop.
My koekiebakkery was altyd ‘n treurmare. Eers is almal se hande in die deeg. 😦 Die volgende, soos die koekies uit die oond begin kom, kyk almal hoe vinnig hulle dit kan opeet. 😯 !!!! Teen daardie tyd is ek ‘n senuwrak, wat raas en blaas tot ek die huis omblaas, en hulle eet en eet en eet…
Op die ou end is daar darem ‘n klompie wat ek kan saamneem…
My ma was ‘n uitstekende skryfster. Sy kon toor met woorde. Sy skryf toe ‘n brief aan Die Huisgenoot, skuilnaam en al, maaaaaarrrrrr die skuilnaam was baie uitkenbaar.
Ek het natuurlik nie van die brief geweet nie, tot ons die Woensdagaand koor oefen saam met Eendrag se manne. Hier kom ‘n jongman van onse dorpie en vra my so saggies: “Was die koekies lekker?”…
Oorlog is nie die woord nie! My ma is summier verbied om ooit weer iets oor enige van ons te skryf of te publiseer…
So jammer dat so ‘n wonderlike talent verlore moes gaan! Ek is REGTIG jammer. …
Nou weet julle… van die koekies… en hoekom ek nie oor my gesin skryf nie. Netnou boikot hulle my!
Plaas dat my ma net oor ander dinge geskryf het, sy het so ‘n goeie verbeelding gehad! Daar was nogals van haar kort stories gepubliseer in tydskrifte destyds.
A Toortsie is a small flashlight, like a torch.	View all posts by Toortsie →	This entry was posted in Lawwighede; Tong-innie-kies. Bookmark the permalink.	← Wat maak jy as jy die dag eterig is?
15 Responses to Hoekom ek nie graag oor my gesin skryf nie…
Toortsie sê:	Januarie 20, 2015 om 7:54 vm	Ai tog, dit moes nie vandag al gepubliseer wees nie!
Antwoord	karen sê:	Januarie 20, 2015 om 8:31 vm	Haha, oulike storie. Ten minste was jou koekies lekker, wat ‘n kompliment 🙂
Antwoord	Toortsie sê:	Januarie 20, 2015 om 8:49 vm	Hoop so!
Antwoord	mtn sê:	Januarie 20, 2015 om 9:34 vm	O koek…ouers het die manier om mens te laat skaam kry:)
Antwoord	Toortsie sê:	Januarie 20, 2015 om 9:45 vm	Ja jaaa… ek doen dit ook!
Antwoord	scrapydo sê:	Januarie 20, 2015 om 9:48 vm	So jammer dat mens nie jou eie ouers so goed ken as wat jy graag sou wou nie. Ek is steeds spyt dat ek nie my ma geleentheid gegee het om te praat oor hoe sy binne gevoel het. Ek weet daar was probleme wat sy diep weggebere het. Dis ook hoekom ek maar my dingetjies op skrif stel. Daar is nie regtig belangstelling of tyd van my kind se kant( hy wil graag maar word nie geleentheid gegun om te “kuier” nie) Ek kla nie maar daar is tog dingetjies, soos jou koekies bakkery, waaroor mens tog graag wil gesels.
Antwoord	Toortsie sê:	Januarie 20, 2015 om 9:55 vm	Ek het haar op ‘n stadium uitgevra oor sekere goed. Ek het gou besef ek beweeg op verbode terrein. Onthou die ouer mense was geleer om nie te praat nie.
Antwoord	scrapydo sê:	Januarie 20, 2015 om 8:14 nm	Dis so jammer, hul was darem maar geslote mense gewees
Antwoord	Spokie sny spoor sê:	Januarie 20, 2015 om 1:31 nm	Ja – dit was nog die tyd toe kinders nie gesien ook nie gehoor was nie.
Maar nou verstaan ek hoekom jy van skryf hou, Toortsie. Die appel val nie ver van die boom af nie. Sy moes in elk geval oulik kon geskryf het as Huisgenoot dit sommer geplaas het. LikeLiked by 1 person
Antwoord	Toortsie sê:	Januarie 20, 2015 om 4:18 nm	Dankie. Sy was regtig baie goed met haar skryfwerk. Ek kan net realisties skryf. Die verbeelding skiet ver te kort.
Antwoord	Kameel sê:	Januarie 20, 2015 om 2:35 nm	Nou weet jy hoekom my kinders eers die dag as ek nie meer daar is nie, van hierdie blog moet weet nie 😯 Jou ma het so ‘n skryfplek nodig gehad.
Antwoord	Toortsie sê:	Januarie 20, 2015 om 4:21 nm	Ek het toe ek begin blog het vir haar genooi om weekliks iets te skryf wat ek sou plaas namens haar, maar sy het nooit so ver gekom nie. Dalk moet ek haar weer nooi. Ja sy sou so ‘n skryfplek baie geniet het.
Antwoord	rondomtaliedraai sê:	Januarie 20, 2015 om 8:31 nm	Wat die skryf aan betref staan jy nie regtig ver agter nie! LikeLike
Antwoord	Toortsie sê:	Januarie 20, 2015 om 9:00 nm	Ag dankie. Ek sien darem te veel uitstekende skrywers.
Antwoord	seegogga sê:	Januarie 20, 2015 om 10:43 nm	Nou weet ek ook hoekom jy so mooi skryf! Miskien kan jy eendag een van jou ma se stories hier plaas? Al is dit waarskynlik outyds en nie meer soos vandag se standaarde nie, sal di lekker wees om te lees! En miskien kan sy goed neerskryf wat julle later na haar dood mag lees?
Jy is die	334,483 ste persoon wat hier inloer! Baie dankie en welkom! Hoop jy loer weer in. Nuutste skrywes	‘n Onwillige Gas
Gewildste skrywes Watter werk kan mens van die huis af doen???	Die mooiste poncho	'n Onwillige Gas	Was jy al ooit moedeloos?	Banting vir Beginners	uitrusting vir moeder van die bruidegom...	Die vesel.... en die dikderm....	BESTEL TOORTSIE SE BANTINGBOEREKOS HIER!	Die VET in 'n Hoë-Vet-Lae-Koolhidraat dieet	hoe word jy genoem?	Toortsie se Bantingboerekosboek – Kliek op HIERDIE skakel.Toortsie se Banting Boerekos
Junie 2017 (19)